News Update: Bitcoin ใกล้หลุด $20,000 ตลาดคริปโทฯ ระส่ำ ต่ำสุดรอบ 18 เดือน จับตา MicroStrategy ขาดทุนหนัก - FINNOMENA
Bitcoin ลงอีก 12% นักลงทุนกังวล Fed ขึ้นดอกเบี้ยครั้งใหญ่รับมือเงินเฟ้อ
14 มิ.ย. 2565

Bitcoin ลงอีก 12% นักลงทุนกังวล Fed ขึ้นดอกเบี้ยครั้งใหญ่รับมือเงินเฟ้อ
คริปโทฯ ที่ใหญ่ที่สุดในโลกอย่าง Bitcoin ร่วงต่อเนื่อง ใกล้หลุด $20,000 โดยราคาลงไปทำจุดต่ำสุดระหว่างวันที่ $20,824 แตะระดับต่ำสุดนับตั้งแต่ ธ.ค. 2020 ขณะที่เหรียญอื่นๆ ร่วงแรงเช่นกัน โดย Ethereum ลดลงไป 8.28%
Edward Moya นักวิเคราะห์จาก Oanda กล่าวว่า ตอนนี้ความเชื่อมั่นในคริปโทฯ ต่ำมาก สะท้อนจากมูลค่าตลาดที่หายไปกว่า 1 ล้านล้านดอลลาร์แล้ว โดยถ้าราคา Bitcoin ลงไปต่ำกว่า $20,000 การเคลื่อนไหวของราคาจะยิ่งแย่กว่านี้อีก
นี่ชัดเจนว่าคริปโทฯ ไม่ใช่สินทรัพย์ปลอดภัยในเวลาที่สภาพคล่องลดลง
ขณะที่ Celsius แพลตฟอร์มให้กู้คริปโทฯ ประกาศระงับการทำธุรกรรมชั่วคราวเมื่อวานนี้ (13 มิ.ย.) นี่ยิ่งเพิ่มความกังวลในตลาดสินทรัพย์ดิจิทัลที่มีอยู่แล้วจากการล่มสลายของ Terra/Luna ก่อนหน้านี้
ตลาดกำลังจับตาดู MicroStrategy หลังมีรายงานว่า บริษัททำการโอน Bitcoin มูลค่ากว่า 48 ล้านดอลลาร์ปยังกระเป๋าเงินใหม่เป็นครั้งแรก อย่างไรก็ตาม Michael Saylor ผู้บริหารของบริษัทออกมาทวิตข้อความว่า “เรายังคงเชื่อมั่นใน Bitcoin”
ก่อนหน้านี้ในเดือน มี.ค. MicroStrategy กู้เงิน 205 ล้านดอลลาร์จากธนาคารเพื่อนำไปซื้อ Bitcoin ในราคาประมาณ 30,700 ดอลลาร์ นั่นหมายความว่าบริษัทขาดทุนอยู่ที่ประมาณ 7,000 ดอลลาร์ ต่อ 1 btc โดยหากราคาร่วงลงไปอีก MicroStrategy จะต้องเพิ่ม Bitcoin เป็นหลักประกัน
ข้อมูลจาก Coinglass รายงานว่า เมื่อวานนี้ (13 มิ.ย.) มีเงินทุนมากกว่า 1,100 ล้านดอลลาร์ไหลเวียนในตลาดคริปโทฯ โดยประมาณ 685 ล้านดอลลาร์ทำธุรกรรมซื้อ และอีก 468 ล้านดอลลาร์ทำธุรกรรมขาย โดยนี่เป็นระดับสูงสุดของทั้ง 2 ฝั่ง ในช่วงอย่างน้อย 3 เดือนที่ผ่านมา
Mark Newton จาก Fundstrat Global Advisors กล่าวว่า Bitcoin กำลังใกล้เข้าสู่แนวรับระยะกลาง และแนะนำว่าการซื้อในช่วงขาลงหรือ Buy on Dip ควรเกิดขึ้นภายในสิ้นไตรมาสที่ 2
อ้างอิง:
https://www.bloomberg.com/news/articles/2022-06-14/bitcoin-drops-as-much-as-7-5-in-deepening-crypto-sector-selloff?sref=e4t2werz 
https://www.bangkokbiznews.com/business/1009811 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bitcoin
Cryptocurrency
News Update
คริปโต
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA